โบรกฯขยับเป้า SET เฉียด 1,600 แนะ 5 หุ้นใหญ่-กลาง Laggard ตลาด
โบรกฯขยับใช้เป้าดัชนีปี 60 ที่ 1,590 จุด อัพไซด์เหลือน้อย แนะเล่นหุ้น ใหญ่-กลางราคา Laggard ตลาด อัพไซต์สูง
10 ส.ค. 2559

บล.เอเซีย พลัส ระบุในบทวิเคราะห์ว่า จากกระแส Fund Flow ที่ไหลเข้าสู่ตลาดหุ้นไทยมากกว่าคาด ส่งผลให้ SET Index ปรับขึ้นจนเกินเป้าหมายปี 2559 ที่ประเมินไว้ที่ 1,453 จุด (อิง expected P/E 16.3 เท่า) ดังนั้น ฝ่ายวิจัยจึงได้ปรับไปใช้เป้าหมายดัชนีปี 2560 โดยที่ยังคงประมาณการเดิมไว้ก่อน (ดังเช่นหุ้นในกลุ่ม ธนาคารพาณิชย์ที่ได้มีการปรับไปใช้ Fair Value ปีหน้าแล้ว ส่วนกลุ่มอื่นๆ จะทยอยปรับตามหลังจากนี้) ทำให้ได้ SET Target ที่ 1,590 จุด อิง Expected P/E 16.3 เท่า ภายใต้สมมติฐาน EPS ตลาดที่ 97.6 บาท และ Earning Yield Gap 4.75% ทั้งนี้ ภายใต้ดัชนีเป้าหมายปีหน้าเทียบกับดัชนีปัจจุบัน มี upside เหลือราว 3%
กลยุทธ์การลงทุน จึงเน้นไปที่หุ้น Mid-Big Cap ใหญ่ แต่ยังมี upside สูง หรือ Laggard กว่าตลาด ผลการดำเนินงานมีแนวโน้มฟื้นตัว หรือเติบโตได้ต่อเนื่อง คาดหวังเงินปันผลสูง แนะนำ BBL (ราคาเป้าหมาย 200.00 บาท), BA (ราคาเป้าหมาย 29.90 บาท), BH (ราคาเป้าหมาย 202.00 บาท), BDMS (ราคาเป้าหมาย 25.00 บาท) และ TASCO (ราคาเป้าหมาย 33.50 บาท)
        